স্থানীয় ভুক্তভোগী গ্রামবাসী জানায়, নোয়াগাঁও ইউনিয়নের কাটানিশার দক্ষিণ পাড়ায় গত ২৯ অক্টোবর সন্ধ্যা ৬ টার দিকে একটি ট্রান্সফরমার বিকল হয়ে যায়। সাথে সাথে কাটানিশার গ্রামের বাসিন্ধা মুরাদ খান নির্বাহী প্রকৌশলীকে বিষয়টি জানান। নির্বাহী প্রকৌশলী সহকারী প্রকৌশলী হেলালের নাম্বার দিয়ে যোগাযোগ করার পরমর্শ দেন। মুরাদ খান হেলালের মুঠোফোনে ফোন দিয়ে ১০ বার অভিযোগটি জানিয়েছেন। মন গলেনি হেলাল সাহেবদের। হেলাল আলম নামের আরেক ব্যক্তির নাম্বার দিয়ে সমস্যা সমাধানের জন্য যোগাযোগ করতে বলেন। আলম ৩০-৩৫ ঘন্টা ঘুরিয়ে গত বুধবার সন্ধ্যার একটু আগে বলেন, আমাকে অনুমতি দেয়নি। কর্তাব্যক্তিদের অনুমতি ছাড়া কাজ করতে পারব না। আপনরা সুমনের সাথে যোগাযোগ করুন।